**Ministru kabineta noteikumu projekta “Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2015.gada 1.decembra noteikumos Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” (turpmāk - 3.2.1.2.pasākums) īstenošanas noteikumi”” mērķis ir nodrošināt atbalsta sniegšanu komersantiem projekta Nr.3.2.1.2/16/l/001 "Starptautiskās konkurētspējas veicināšana" (turpmāk – projekts Nr.3.2.1.2/16/l/001) ietvaros līdz 2023.gada beigām un precizēt 3.2.1.2.pasākuma ietvaros pieejamo finansējumu atbilstoši Finanšu ministrijas 2019.gada 11.oktobra informatīvā ziņojuma "Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas "Izaugsme un nodarbinātība" snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu" protokollēmuma 9.punktam (Prot. Nr. 47; 3.§; TA-1905). |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 13.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015.gada 1.decembra noteikumu Nr.678 “Darbības programmas „Izaugsme un nodarbinātība” 3.2.1.specifiskā atbalsta mērķa „Palielināt augstas pievienotās vērtības produktu un pakalpojumu eksporta proporciju” 3.2.1.2.pasākuma „Starptautiskās konkurētspējas veicināšana” īstenošanas noteikumi” (turpmāk- MK noteikumi Nr.678) 11.1.apakšpunkts nosaka Latvijas Investīciju un attīstības aģentūras (turpmāk – LIAA) darbības mērķi projekta Nr.3.2.1.2/16/l/001 ietvaros, t.i. sekmēt Latvijas uzņēmumu konkurētspēju un eksportspēju starptautiskajos tirgos, kā arī veicināt ārvalstu investīciju apjoma pieaugumu. Pamatojoties uz to, ka jau 2018. gadā projektā Nr.3.2.1.2/16/l/001 faktiski beidzās grantu finansējums un tika apturēta maksājumu pieprasījumu iesniegšana LIAA,ar Ekonomikas ministrijas izstrādātajiem Ministru kabineta 2018. gada 7. augusta noteikumiem Nr.497 „Grozījumi Ministru kabineta 2015. gada 1. decembra noteikumos Nr. 678 "Darbības programmas "Izaugsme un nodarbinātība" 3.2.1. specifiskā atbalsta mērķa "Palielināt augstas pievienotās vērtības produktu un pakalpojumu eksporta proporciju" 3.2.1.2. pasākuma "Starptautiskās konkurētspējas veicināšana" īstenošanas noteikumi"” (turpmāk – MK noteikumi Nr.497) tika veikta finansējuma pārdale 3.2.1.2. pasākuma ietvaros unprecizēti atbalsta sniegšanas nosacījumi, lai samazinātu kopējo apjomu, kas 3.2.1.2. pasākuma ietvaros gada laikā tiek izmaksāts komersantiem. **Tomēr jau MK noteikumu Nr.497 sākotnējās ietekmes novērtējuma ziņojumā (anotācijā) tika norādīts, ka 2018.gadā uz projektu Nr.3.2.1.2/16/l/001 pārdalītais grantu finansējums, ņemot vērā tā ierobežoto apjomu, provizoriski būs pietiekošs, lai nodrošinātu pasākuma mērķa grupas subjektiem atbalsta sniegšanu līdz 2019.gada vidum.**Ņemot vērā LIAA veiktos aprēķinus un saskaņā ar LIAA mājaslapā publicēto paziņojumu, maksājuma pieprasījumi 3.2.1.2/16/l/001 projektā par grantu finansējuma atbalstu tiks pieņemti līdz 2020. gada 1. jūnijam (ieskaitot) par atbalstāmām darbībām, kas īstenotas līdz 2020. gada 29. februārim (ieskaitot). **Neskatoties uz to, ka no 2020.gada 1.marta grantu finansējums vairs nebūs pieejams, ar MK Noteikumu projektu tiek paredzēts, ka pasākuma mērķa grupas subjekti arī turpmāk varēs saņemt atbalstu LIAA organizētajos pasākumos.**Saskaņā ar LIAA sniegto informāciju un aprēķiniem, lai nodrošinātu projekta Nr.3.2.1.2/16/l/001 nepārtrauktību līdz 2023.gada beigām, papildus projektā nepieciešams 7,4 milj. EUR finansējums, kas tiks izlietots šādu darbību nodrošināšanai:• Latvijas ārvalstu pārstāvniecību darbības nodrošināšanai 2022.-2023.gadam - 2 milj. EUR;• Nacionālajiem stendiem 2021.- 2023.gadam – 2,5 milj. EUR;• Uzņēmumu sertifikācijai no 01.03.2020. – 2023.gadam – 700 000 EUR;• LIAA eksporta veicināšanas aktivitāšu nodrošināšanai 2021. – 2023.gadam - 1,2 milj. EUR;• LIAA organizētajām padziļinātajām konsultācijām Latvijas uzņēmumiem 2021.-2023.gadam – 1 milj. EUR.Saskaņā ar pieejamo informāciju [Kohēzijas politikas fondu vadības informācijas sistēmā 2014.-2020.gadam](https://kpvis.esfondi.lv/LV/AttistibasPlans/Index) 3.2.1.2/16/l/001 projekta ietvaros līdz 2019.gada 1.oktobrim sasniedzamie iznākuma rādītāji ir pārsniegti un tuvu līdz 2023.gada 31.decembra sasniedzamajam apjomam. Līdz 2019.gada 1.oktobrim 3.2.1.2.pasākumā atbalstu ir saņēmis 1 409 (unikālais) komersants, 1 231 (unikālie) komersants ir saņēmis atbalstu, kas ir granti un nefinansiālu atbalstu ir saņēmuši 608 komersanti. Privātais finansējums, kas piesaistīts publiskajam finansējumam, kas ir granti – EUR 14 648 752,79.Pamatojoties uz to, ka:1. uz 2023.gada 31.decembri sasniedzamie uzraudzības rādītāji 3.2.1.2/16/l/001 projektā ir pārsniegti vai tiks sasniegti esošā grantu finansējuma ietvaros,
2. izstrādājot 3.2.1.2.pasākuma sākotnējo novērtējumu, projektā paredzētie atbalsta pasākumi bija vērsti uz to, lai mazinātu 2014.gada augustā Krievijas ieviestā pārtikas preču importa embargo negatīvo ietekmi uz Latvijas tautsaimniecību, un šobrīd esošā situāciju tirgū ir mainījusies, līdz ar to ir nepieciešams pārorientēt atbalsta pasākumus, padarot tos mērķorientētākus,
3. jau sākotnēji izstrādājot 3.2.1.2.pasākumu tika paredzēts, ka atsevišķiem LIAA sniegtajiem pakalpojumiem finansējums nebūs pietiekams līdz projekta darbības beigām, t.i. līdz 2023.gada 31.decembrim, bet gan tikai līdz 2020.gada beigām,
4. kopējais 3.2.1.2/16/l/001 projektā nepieciešamais finansējums ir divas reizes lielāks nekā kopējais 3.2.1.2.pasākumā pieejamais rezerves apjoms un 3.1.1.6. pasākuma "Reģionālie biznesa inkubatori un radošo industriju inkubators" pārdalei pieejamais finansējums,

**Ekonomikas ministrija ierosina primāri nodrošināt LIAA sniegto pakalpojumu nepārtrauktību līdz projekta Nr.3.2.1.2/16/l/001 beigām, t.i līdz 2023.gada 31.decembrim, izmantojot 3.2.1.2.pasākumā pieejamo rezerves apjomu 3 371 427 EUR apmērā un pārdalot finansējumu 4 milj. EUR apmērā no 3.1.1.6. pasākuma "Reģionālie biznesa inkubatori un radošo industriju inkubators".** Pamatojoties uz Ministru kabineta 2019.gada 11.oktobra sēdes protokola Nr.47 3.§ 9.punktu, MK noteikumu projekts paredz atļaut izmantot MK noteikumu Nr.678 9.punktā noteikto snieguma rezervi prioritārā virziena ietvaros, līdz ar to MK noteikumu Nr.678 9.punkta ievaddaļa un 9.1.apakšpunkts tiek izteikts jaunā redakcijā.Ar MK Noteikumu projektu pasākuma mērķa grupas subjektiem arī turpmāk tiek saglabāts atbalsts 100% apmērā LIAA sniegtajām konsultācijām, tajā skaitā Latvijas ārvalstu ekonomisko pārstāvniecību sniegtajām konsultācijām, kā arī turpmāk tiek saglabāts 100% atbalsts dalībai LIAA organizētajos nacionālajos stendos. Ar MK noteikumu projektu tiek paredzēts, ka grantu atbalsts pasākuma mērķa grupas subjektiem tiek aizstāts (kompensēts) ar LIAA padziļinātajām konsultācijām, kas sekmēs mērķtiecīgāku un lietderīgāku eksporta tirgu apguvi un ļaus efektīvāk izmantot valsts atbalsta līdzekļus.LIAA padziļinātās konsultācijas tiek vērstas uz individuālu darbu ar konkrētā komersanta ārvalstu sadarbības partneru atrašanu un komersanta veiksmīgu ieiešana ārvalstu tirgū. Padziļināto konsultāciju laikā tiks veikta individuāla potenciālo sadarbības partneru atlase no LIAA rīcībā esošajām datu bāzēm un potenciālo sadarbības partneru profila sagatavošana, kā arī komersantam tiks sagatavota individuāli izstrādāta informācija, piemēram, par tirgus izmēru, struktūru, dalībniekiem, cenām, preču izplatīšanas kanāliem, loģistikas jautājumiem, konkurentiem, biznesa kultūru, u.tml.Atšķirībā no vispārīgām konsultācijām, padziļināto konsultāciju gadījumā ar komersantu LIAA slēdz sadarbības līgumu un nosaka komersanta individuāli sasniedzamo mērķi - eksporta apjoma pieaugumu. Konsultatīvo atbalstu eksporta aģenti sniedz konsultāciju pieprasījumu saņemšanas secībā un pakalpojuma sniegšanas termiņu nosaka, ņemot vērā aģentu darba noslodzi. Saskaņā ar LIAA veiktajiem aprēķiniem, gadā tiks pieprasītas vidēji 200 padziļinātās konsultācijas. Ja padziļinātās konsultācijas tiks pieprasītas uz valstīm, kur nav LIAA ārvalstu pārstāvniecību vai to kapacitāte nebūs pietiekoša, LIAA varēs nodrošināt padziļināto konsultāciju sniegšanu ārpakalpojuma veidā.Pamatojoties uz LIAA sniegto informāciju, ka veiktās sertifikācijas izmaksas ir viegli pārbaudāmas un nav riska par nelietderīgu finanšu līdzekļu izlietojumu, jo tās tiek pamatotas ar noslēgtiem sertificēšanas un testēšanas līgumiem, ko apliecina veiktās sertifikācijas apliecinošie dokumenti (sertifikāti, atzinumi, testa rezultāti) un vairākās nozarēs bez attiecīga sertifikāta komersantiem nav iespējama ieiešana ārvalstu tirgū, arī pēc 01.03.2020. tiek saglabāts ražotnes un produkcijas atbilstības novērtēšanas (sertifikācijas) granta atbalsts 50% apmērā. Ar MK noteikumiem Nr.497 2018.gadā no projekta Nr.3.2.1.2/16/l/002 uz projektu Nr.3.2.1.2/16/l/001 novirzītie 4 milj. EUR sastāv no Eiropas Reģionālās attīstības fonda finansējuma, privātā, pašvaldību un plānošanas reģionu līdzfinansējuma un valsts budžeta finansējuma, kurš katrā no minētajiem projektiem ir procentuāli atšķirīgs. Tika konstatēts, ka pamatojoties uz procentuālo izmaiņu pamata, ar MK noteikumiem Nr.497 uz projektu Nr.3.2.1.2/16/l/001 tika pārvirzīts mazāks valsts budžeta finansējuma apmērs, nekā tas tika atņemts no projekta Nr.3.2.1.2/16/l/002. Lai atjaunotu iepriekšējo valsts budžeta apmēru 3.2.1.2. pasākumā, tiek koriģēts MK Noteikumu Nr.678 9.punkts un 9.1.apakšpunkts. Norādām, ka ar minētajiem grozījumiem 3.2.1.2.pasākuma ietvaros netiek prasīts papildus valsts budžeta finansējums.Saskaņā ar LIAA sniegto informāciju, veicot tūrisma mārketinga aktivitāšu efektivitātes analīzi, tika secināts, ka efektīvāk mērķauditorija tiek sasniegta specializētājos tūrisma pasākumos un prezentācijās, tūrisma kontaktbiržās un organizējot ārvalstu mediju un tūrisma profesionāļu ienākošās vizītes Latvijā. Tāpēc LIAA izstrādāja priekšlikumu samazināt to izstāžu skaitu, kuros LIAA piedalās ar nacionālo stendu, atvēlot vairāk līdzekļu efektīvākām mārketinga aktivitātēm un kampaņām attiecīgajos mērķa tirgos un sasniedzot lielāku auditoriju. Tūrisma nozares pārstāvji 2018.gada 9.maija Tautsaimniecības padomes Tūrisma komitejas sēdē šo priekšlikumu izvērtēja un  nolēma atbalstīt. Ņemot vērā iepriekš minēto, projektam Nr.3.2.1.2/16/l/002 tiek samazināti uz 2023.gada 31.decembri sasniedzamie uzraudzības rādītāji, savukārt ņemot vērā Ekonomikas ministrijas ierosinājumu rezerves apjomu un pārdalīto finansējumu novirzīt projekta Nr.3.2.1.2/16/l/001 īstenošanai, sasniedzamie uzraudzības rādītāji uz 2023.gada 31.decembri projektā Nr.3.2.1.2/16/l/001 tiek proporcionāli palielināti.Papildus LIAA ir izteikusi lūgumu Ekonomikas ministrijai veikt tehniskus grozījumus MK noteikumos Nr.678, nosakot 14.8.apakšpunktu sekojošā redakcijā: “14.8. Konferenču centra finanšu un ekonomiskā pamatojuma izstrāde”, kā arī 20.11.2. apakšpunktu atstāt iepriekšējā redakcijā “20.11.2. šo noteikumu 20.4. un 20.5. apakšpunktā minētās izmaksas kompensē 100 procentu apmērā, ievērojot šo noteikumu [39. punktā](https://likumi.lv/ta/id/278242#p39) minētos nosacījumus”, izslēdzot skaitli “14.8.”, jo Ministru kabineta 2018. gada 5. novembra noteikumi Nr. 676, kas paredz jaunas atbalstāmās darbības – atbalsta nodrošināšana konferenču centra finanšu un ekonomiskā pamatojuma izstrādei iekļaušanu projektā „Starptautiskās konkurētspējas veicināšana”, nav viennozīmīgi interpretējami. Ņemot vērā LIAA lūgumu, tiek veikti tehniski grozījumi iepriekš minētajos MK Noteikumu Nr.678 apakšpunktos. |
|  | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK noteikumu projekts skar 3.2.1.2.pasākuma esošo mērķa grupu - komersantus, kooperatīvās sabiedrības (tai skaitā lauksaimniecības pakalpojumu kooperatīvā sabiedrība vai atbilstīga lauksaimniecības pakalpojumu kooperatīvā sabiedrība), zemnieku vai zvejnieku saimniecības, individuālos uzņēmumus, biedrības, nodibinājumi, kuri atbilst sīko (mikro), mazo un vidējo saimnieciskās darbības subjektu (komercsabiedrību) statusam, saskaņā ar Regulas Nr.651/2014 1.pielikumu un ostu pārvaldes, pašvaldības, plānošanas reģionus (projektos, kas neietver saimnieciskas darbības). MK noteikumu projekts ietekmē MK noteikumu Nr.678 11.punktā minēto projekta iesniedzēju.MK noteikumu projekts skar mērķa grupu. |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projekts nepalielina administratīvo slogu |
| 3. | Administratīvo izmaksu monetārs novērtējums | MK noteikumu projekts šo jomu neskar  |
| 4. | Atbilstības izmaksu monetārs novērtējums | MK noteikumu projekts šo jomu neskar  |
| 5. | Cita informācija | Ņemot vērā MK noteikumu projekta ietekmi, projekta iesniedzējam ir nepieciešams izdarīt atbilstošus grozījumus projekta Nr.3.2.1.2/16/l/001 kārtībās (metodikās) atbilstoši MK noteikumu projektam.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts ir saistīts ar Ekonomikas ministrijas sagatavoto Ministru kabineta noteikumu projektu 3.1.1.6. pasākumam "Reģionālie biznesa inkubatori un radošo industriju inkubators" (VSS-1250).  |
| 2. | Atbildīgā institūcija | Ekonomikas ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts 2020.gada 6.februārī publicēts Ekonomikas ministrijas tīmekļa vietnē sabiedriskajai apspriešanai un tiks publicēts MK tīmekļa vietnē. |
| 2. | Sabiedrības līdzdalība projekta izstrādē | 2020.gada 14.janvārī Ekonomikas ministrija rīkoja tikšanos ar LTRK pārstāvjiem, lai pārrunātu Ekonomikas ministrijas izstrādātā MK noteikumu projekta redakciju.MK noteikumu projektu 2020.gada 6.februārī ievietots Ekonomikas ministrijas tīmekļa vietnē <https://www.em.gov.lv/lv/Ministrija/sabiedribas_lidzdaliba/diskusiju_dokumenti/> lūdzot sniegt priekšlikumus par projektu līdz 2020.gada 20.februārim. |
| 3. | Sabiedrības līdzdalības rezultāti | Tiks apkopoti pēc saņemto viedokļu izvērtēšanas. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Investīciju un attīstības aģentūra |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav |

Iesniedzējs:

Ekonomikas ministrs R.Nemiro

Vīza:

Valsts sekretāra p.i.,

Juridiskā departamenta direktors K. Lore

Bauze 67013059

Ligita.Bauze@em.gov.lv